Komisijos reglamentas (EAPB, EEB, Euratomas) Nr. 4063/88
1988 m. gruodžio 21 d.
nustatantis Europos profesinio mokymo plėtros centro personalo įdarbinimo sąlygų 46a straipsnio taikymo nuostatas
EUROPOS BENDRIJŲ KOMISIJA,
atsižvelgdama į 1976 m. birželio 29 d. Tarybos reglamentą (EAPB, EEB, Euratomas) Nr. 1859/76, nustatantį Europos profesinio mokymo plėtros centro personalo įdarbinimo sąlygas [1], su paskutiniais pakeitimais, padarytais Tarybos reglamentu (Euratomas, EAPB, EEB) Nr. 679/87 [2], ypač į jo 46a straipsnį,
atsižvelgdama į to 46a straipsnio 2 dalyje numatyto ekspertų komiteto nuomonę,
kadangi Europos profesinio mokymo plėtros centro personalo įdarbinimo sąlygų 46a straipsnis nustato sąlygas teikti bedarbystės pašalpą buvusiems personalo nariams, kurie tapo bedarbiais pasibaigus jų tarnybai centre;
kadangi Komisija turi nustatyti tokias nuostatas, kokias mano esant būtinas taikyti to 46a straipsnio 2 dalį;
kadangi Komisijos reglamentas (EAPB, EEB, Euratomas) Nr. 91/88 [3] nustato Europos Bendrijų kitų tarnautojų įdarbinimo sąlygų 28a straipsnio įgyvendinimo nuostatas, kuris yra toks pat kaip Europos profesinio mokymo plėtros centro personalo įdarbinimo sąlygų 46a straipsnis,
PRIĖMĖ ŠĮ REGLAMENTĄ:
1 straipsnis
Reglamento (EAPB, EEB, Euratomas) Nr. 91/88 nuostatos, išskyrus jo 5 straipsnį, analogiškai taikomos Europos profesinio mokymo plėtros centro personalui.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. gruodžio 21 d.